Vežbe 6

Vežbe ćete raditi u grupama po 2-3 (svaki red je jedan tim). Na taj način moći ćete da se međusobno dopunjujete dok rešavate probleme. Rešenja pišite ispod svakog zadatka. Ideja prilikom izrade zadataka jeste da potražite najelegantnije rešenje ako možete. Naravno, koristite Help. Opišite postupak u radu. Posle sačuvajte to što ste radili na USB.

Zadatak br 1

Koristeći WL, za Srbiju, i za zemlje sa kojima se Srbija graniči nađite: glavne gradove, broj stanovnika, površinu, GDP po glavi stanovnika. Onda napravite tabelu koja bi lepo formatirala te podatke. Probajte takođe da napravite mapu tih zemalja sa njihovim imenima. Za mape, prokonsultujte Geographic Data and Computation na Helpu.

Zadatak br 2

U nasledstvo ste dobili 350 evra, 200 USD, i 400 švajcarskih franaka. Koliko je to u evrima i u dinarima?

Zadatak br 3

Sa vremenskim serijama se mogu raditi sve standardne statističke analize. Nađite razliku srednje temperature u poslednjih 10 godina između Beograda i Zagreba. Za koliko se razlikuju u proseku? Kakva je standardna devijacija i da li je razlika statistički značajna? Za ovo poslednje potrebno je da znate količnik očekivane vrednosti i standardne devijacije.